Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ περί θεσπίσεως αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Λετονίας (υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το μονογραφημένο πρωτόκολλο προσαρμογής της ευρωπαϊκής συμφωνίας με τη Λετονία δεν έχει ακόμη τεθεί σε ισχύ, όπως αντίθετα έχουν τεθεί σε ισχύ τα πρωτόκολλα προσαρμογής των συμφωνιών με την Εσθονία και τη Λιθουανία. Οι διαδικασίες τυπικής έγκρισης του πρωτοκόλλου της συμφωνίας με τη Λετονία βρίσκονται σε τέτοιο στάδιο, ώστε το πρωτόκολλο μάλλον δεν θα βρίσκεται σε ισχύ την 1η Ιανουαρίου 2000.

Σκοπός της παρούσας πρότασης είναι λοιπόν να παραταθούν μέχρι τέλους του έτους 2000 τα αυτόνομα μεταβατικά μέτρα που εφαρμόζει η Ευρωπαϊκή Ένωση για τις εισαγωγές μεταποιημένων γεωργικών προϊόντων καταγωγής Λετονίας.

Οι παραχωρήσεις που έχουν δοθεί θα εξακολουθήσουν να εφαρμόζονται σε αυτόνομη βάση επί όσον χρόνο δεν έχει τεθεί σε ισχύ το πρωτόκολλο προσαρμογής.

Σε περίπτωση κατά την οποία το πρωτόκολλο με τη Λετονία τεθεί σε ισχύ μέσα στο 2000, οι παραχωρήσεις που προβλέπονται στο πρωτόκολλο θα αντικαταστήσουν τα μέτρα τα προβλεπόμενα στα παραρτήματα της πρότασης κανονισμού, αρχής γενομένης από την ημερομηνία εφαρμογής του πρωτοκόλλου προσαρμογής.

Πρόταση ΚΑΝΟΝΙΣΜΟY ΤΟΥ ΣΥΜΒΟΥΛΙΟΥ περί θεσπίσεως αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Λετονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός αριθ.° 26/1999 [1] του Συμβουλίου εκδόθηκε εν αναμονή της προσαρμογής του πρωτοκόλλου αριθ.° 2 της ευρωπαϊκής συμφωνίας με την εκάστοτε βαλτική χώρα, με σκοπό να διατηρηθεί έως τις 31 Δεκεμβρίου 1999 η προτεραιότητα που έχει ήδη δοθεί κατόπιν των συμπερασμάτων των διαπραγματεύσεων του Γύρου της Ουρουγουάης στον γεωργικό τομέα.

[1] Κανονισμός (EΚ) αριθ.° 26/1999 του Συμβουλίου της 21ης Δεκεμβρίου 1998, για τη θέσπιση αυτόνομων και μεταβατικών μέτρων για τις ευρωπαϊκές συμφωνίες με την Εσθονία, τη Λετονία και τη Λιθουανία αναφορικά με ορισμένα μεταποιημένα γεωργικά προϊόντα (ΕΕ L 5 της 09.01.1999, σ. 1)

(2) Η διεκπεραίωση των διαδικασιών τυπικής έγκρισης του πρωτοκόλλου προσαρμογής περί ρυθμίσεως των εμπορικών πτυχών της ευρωπαϊκής συμφωνίας με τη Λετονία, στο εξής «πρωτόκολλο προσαρμογής», ενδέχεται να μην επιτρέψει να έχει τεθεί το πρωτόκολλο προσαρμογής σε ισχύ την 1η Ιανουαρίου 2000. Είναι συνεπώς ανάγκη να προβλεφθεί παράταση των υπέρ της Λετονίας παραχωρήσεων σε αυτόνομη βάση μέχρι 31 Δεκεμβρίου 2000.

(3) Δεδομένου ότι τα προβλεπόμενα μέτρα, σε περίπτωση αναστολής του παρόντος κανονισμού, είναι μέτρα διαχείρισης κατά την έννοια του άρθρου 2 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[2], πρέπει να προβλεφθεί ότι τα εν λόγω μέτρα θεσπίζονται σύμφωνα με τη διαδικασία διαχείρισης που προβλέπεται στο άρθρο 4 της υπόψη απόφασης.

[2] ΕΕ L 184, 17.7.1999, σελ.23

(4) Ο κανονισμός (ΕΟΚ) αριθ.° 2454/93 της Επιτροπής της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα[3], κωδικοποιεί τις διατάξεις διαχείρισης των δασμολογικών ποσοστώσεων που προβλέπεται να χρησιμοποιηθούν κατά χρονολογική σειρά αποδοχής των δηλώσεων θέσης σε ελεύθερη κυκλοφορία,

[3] ΕΕ L 253 της 11.10.1993, σ.1. Κανονισμός όπως τροποποιήθηκε τελευταία φορά με τον κανονισμό (ΕΚ) αριθ.° 1662/1999 (ΕΕ L 197 της 29.7.1999, σ.25.)

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 1ης Ιανουαρίου μέχρι 31 Δεκεμβρίου 2000, τα προϊόντα καταγωγής Λετονίας του παραρτήματος Ι του παρόντος κανονισμού υπόκεινται σε ετήσιες δασμολογικές ποσοστώσεις και προτιμησιακούς δασμούς όπως εμφαίνεται στο ίδιο αυτό παράρτημα. Τα βασικά ποσά που πρέπει να λαμβάνονται υπόψη για τον υπολογισμό των μειωμένων γεωργικών συνιστωσών και των πρόσθετων δασμών που επιβάλλονται για εισαγωγές προς την Κοινότητα εμφαίνονται στο παράρτημα ΙΙ.

Άρθρο 2

Σύμφωνα με τη διαδικασία του άρθρου 3 του παρόντος κανονισμού, η Επιτροπή έχει τη δυνατότητα να αναστείλει την εφαρμογή των μέτρων που προβλέπονται στο άρθρο 1 εάν η Λετονία δεν θέσει σε εφαρμογή ανταποδοτικά μέτρα υπέρ της Κοινότητας.

Άρθρο 3

Η Επιτροπή επικουρείται από την επιτροπή που αναφέρεται στο άρθρο 15 του κανονισμού (ΕΚ) αριθ. 3448/93 [4] του Συμβουλίου. Στην περίπτωση που γίνεται παραπομπή στο παρόν άρθρο, εφαρμόζεται η διαδικασία διαχείρισης που προβλέπεται στο άρθρο 4 της απόφασης 1999/468/ΕΚ. Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, καθορίζεται σε ένα μήνα.

[4] ΕΕ L 318, 20.12.1993, σελ. 18, Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 2491/98 (ΕΕ L 309, 19.11.1998, σελ. 28)

Άρθρο 4

1. Οι παραχωρήσεις που αφορούν τις συναλλαγές μεταποιημένων γεωργικών προϊόντων και που προβλέπονται στο πρωτόκολλο προσαρμογής το οποίο έχει συναφθεί με τη Λετονία, αντικαθιστούν τις προβλεπόμενες στα αντίστοιχα παραρτήματα του παρόντος κανονισμού:

a) από 1ης Ιανουαρίου 2000, εάν το πρωτόκολλο προσαρμογής βρίσκεται ήδη σε ισχύ κατά την ημερομηνία εκείνη, ή

b) από τότε που θα τεθεί σε ισχύ το πρωτόκολλο προσαρμογής εάν αυτό συμβεί μετά την 1η Ιανουαρίου 2000.

2. Οι λεπτομέρειες ενεργοποίησης των μέτρων που προβλέπονται στον παρόντα κανονισμό εφαρμόζονται επίσης και για τα αντίστοιχα μέτρα τα προβλεπόμενα στο πρωτόκολλο προσαρμογής.

Άρθρο 5

Η Επιτροπή διαχειρίζεται τις ποσοστώσεις που προβλέπονται στο παράρτημα Ι του παρόντος κανονισμού σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ.° 2454/93.

Άρθρο 6

Ο παρών κανονισμός τίθεται σε ισχύ την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από 1ης Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

>ΘΕΣΗ ΠIΝΑΚΑ>

ΠΑΡΑΡΤΗΜΑ II

Βασικά ποσά που πρέπει να λαμβάνονται υπόψη κατά τον υπολογισμό των γεωργικών συνιστωσών και των πρόσθετων δασμών

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>